钦定古今图书集成/明伦汇编/氏族典/第411卷 > 《廖用贤尚友录》 > 杜袭
## 钦定古今图书集成/明伦汇编/氏族典/第411卷 > 《廖用贤尚友录》 > 杜袭

按《魏志杜袭传》：“袭字子绪，颍川定陵人也。曾祖父安，
祖父根，著名前世。袭避乱荆州，刘表待以宾礼。建安
初，太祖以为西鄂长，会荆州出步骑来攻，袭决围得
出，太祖以为丞相军祭酒。后领丞相长史，随太祖到
汉中。太祖东迁，以为留府长史，驻关中。文帝践阼，封
武平亭侯，为尚书。明帝即位，进封平阳乡侯。诸葛亮”
出秦川，大将军曹真督诸军拒亮，袭为军师。真薨，司
马宣王代之，袭复为军师。以疾征还，拜太中大夫。薨，
谥曰“定侯。”子会嗣。